Document ID: /roh_data/filtered/fineweb-2-filterrobots_roh.jsonl.gz/68062

Malgrà la bellezza aura eri ina ruassaivla sonda avantmezdi tar ils schrebertins a Domat. Be paucas persunas eran vid far las davosas preparativas per lura esser pronts da semnar legums, fritgs ed ervas.
Las lavurs las pli impurtantas
Uss è il temp da far las lavurs da preparaziun en ils schrebertins, per ch'ils ierts èn pronts da semnar en l'avril.
Far urden, zerclar e chavar enturn la terra. Quai èn las lavurs las pli impurtantas.
Blers han era da renovar u perfin bajegiar da nov, per exempel la serra per las tomatas:
Per Ayrie Selmani, Muselji Veselj e Marko Radat è il schrebertin ina passiun. Uschia fan els era gugent mintga lavur ch'è da far en l'iert. Pervia da la setgira, hajan els quest onn dapli lavur cun bagnar. Sche la qualitad dal terratsch patescha fitg sut quai, saja anc memia baud per giuditgar, dian Marko Rabat e Murselji Veselj.
Gril e bavrondas
Els tschintg sa legran sin l'avrigl. Betg be perquai ch'els pon lura semnar bunas chaussas, ubain era ch'i vegn pli chaud e da lura pudair grillar e baiver insatgi ensemen cun las autras persunas en il schrebertin.